Komisijos sprendimas
1997 m. birželio 17 d.
iš dalies keičiantis Sprendimą 94/324/EB, nustatantį konkrečias žuvininkystės ir akvakultūros produktų importo iš Indonezijos sąlygas
(tekstas svarbus EEE)
(97/401/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 22 d. Tarybos direktyvą 91/493/EEB, nustatančią sveikatos reikalavimus, reglamentuojančius žuvininkystės produktų gamybą ir jų tiekimą į rinką [1] su paskutiniais pakeitimais, padarytais Komisijos direktyva 95/71/EB [2], ypač į jos 11 straipsnio 5 dalį,
kadangi Komisijos sprendime 94/324/EB [3] su paskutiniais pakeitimais, padarytais Sprendimu 96/31/EB [4], žuvininkystės ir akvakultūros produktams į Bendriją importuoti buvo sudarytas Indonezijos patvirtintų įmonių sąrašas; kadangi, Indonezijos kompetentingai institucijai pateikus naują sąrašą, šis sąrašas gali būti iš dalies keičiamas;
kadangi Indonezijos kompetentinga institucija pateikė naują sąrašą, į kurį įrašė 35 įmones, išbraukė 119 įmonių ir pakeitė 11 įmonių duomenis;
kadangi būtina iš dalies pakeisti patvirtintų įmonių sąrašą;
kadangi šiame sprendime numatytos priemonės buvo parengtos Komisijos sprendime 90/13/EEB [5] nustatyta tvarka,
PRIĖMĖ ŠĮ SPRENDIMĄ:
1 straipsnis
Sprendimo 94/324/EB B priedas pakeičiamas šio sprendimo priedu.
2 straipsnis
Šis sprendimas skirtas valstybėms narėms.
Priimta Briuselyje 1997 m. birželio 17 d.